**210823**

**Құдай неге екенін түсіндірмеген кезде**

***«Ашылмаған құпиялар Құдай Иеміздікі. Ал ашылғандары бізге және ұрпақтарымызға арналған. Сондықтан да біз осы Таурат заңының күллі ережелерін мәңгі бақи жүзеге асыруымыз керек.»***

***(Заңды қайталау 29:29)***

Бедеулікті жеке басымнан өткізгендіктен, мен кейбір әйелдердің кездейсоқ жүкті болып қалуының себебін ешқашан түсіне алмадым, ал басқалары, көбінесе балаларды қатты қалайтындар, бірнеше рет түсік тастап, ауырып, көңілдері қалып жатады. Егер біз Киелі Кітапты оқып, ауырсыну мен әділетсіздіктің “неге” болып жатқанын білгіміз келсек, ешқандай түсінік жоқ деген қорытындыға келуге болады.

Құдай бізді азаппен күресуде жалғыз тастап кетті ме? Егер Құдай болып жатқан жағдайлардың «себептерін» бәрін күштілеп тұрып түсіндіріп берсе де, біз оларды түсінер ме едік? Құдай біздің сұрақтарға белгілі бір дәрежеде, азап шеккен адамдар туралы әңгімелер арқылы жауап береді. Мысалы, біз Әйүп туралы оқи аламыз. Құдай Әйүпті әділ деп атады, бірақ ол табиғи апат кесірінен, өзінің балаларынан, барлығынан айырылды.

Әйүп, Құдайдың бүкіл әлемді басқаратынын, сондықтан Өз балаларын қорғауға Оның күші бар екенін білді. Ол Құдайдан: «Неге?» - деп сұрады. Бірақ Құдай бәрін Әйүп қалағандай түсіндіріп бермеді. Сонымен қатар, Құдай Әйүпті оның адамдық түсінігі үшін кемсітпеді, керісінше Әйүпті Өз жоспарларына сенуге шақырды. Ақыр соңында, Құдай Әйүпке қайғы -қасірет кезінде жұбаныш берді.

Құдай бәрін түсіндірмесе де, біз Құдайға сенім артып, Одан жұбаныш табуға шақырылғанбыз. Киелі кітапта “Үмітіміздің бастауы — Құдай” деп айтылған. (Римдіктерге 15:13). Егер сіз Құдайдан түсініктемелерді іздеп жүрген болсаңыз, онда Оның жұбанышына назар аударатын кез келді.